ناصر الدین مظاہری

ناصر الدین مظاہری
(پیدائش: یکم جنوری 1974ء)
ایک ہندوستانی کالم نگار، قلم کار، عالم، مفتی اور مصنف ہیں۔ نیز وہ مدرسہ مظاہر علوم قدیم سہارنپور کے استاذ اور آئینہ مظاہر علوم، سہارنپور کے مدیر ہیں۔

سوانح 
ناصر الدین مظاہری یکم جنوری 1974ء کو مرزاپور، ضلع لکھیم پور، اتر پردیش میں پیدا ہوئے۔ ابتدائی تعلیم مدرسہ امداد العلوم، زید پور، ضلع بارہ بنکی، اترپردیش میں حاصل کی اور 1995ء میں مدرسہ مظاہر علوم قدیم سہارنپور سے درس نظامی کی تکمیل کی، پھر 1997ء کو وہیں سے افتا کیا اور 1999ء سے تا حال وہیں پر تدریسی خدمات انجام دے رہے ہیں۔ وہ ماہنامہ مظاہر علوم سہارنپور کے مدیر بھی ہیں۔
ان کے ابتدائی اساتذہ میں حفظ الرحمن نعمانی تھے، نیز انھوں نے مظفر حسین مظاہری اجراڑوی سے ترمذی اور محمد عثمان غنی قاسمی سے بخاری پڑھی۔

تصانیف 
ان کی تصانیف میں درج ذیل کتابیں شامل ہیں:
 یہ تھے اکابر مظاہر
 قیامت کی علامتیں
 سوانح مفتی مظفر حسین
 تذکرہ علامہ عثمان غنی
 بلند و بالا عمارتیں
کتابچے
 دیکھ مسجد میں شکست رشتۂ تسبیح شیخ
 حضرت مولانا نثار احمد مظاہری
 جنگ آزادی میں سہارنپور کا کردار (اردو، ہندی)
 وفیات الاعیان (خاکے)
غیر مطبوعہ کتابیں
 قلم پارے
 نگارشیں
 سجدہ
 گہرہائے تابدار
 بانیان مظاہر
 حیات مفتی سعید احمد اجراڑوی
 قربانی:دعوت فکروعمل

حوالہ جات 

1974ء کی پیدائشیں
ضلع لکھیم پور کی شخصیات
دیوبندی شخصیات
بقید حیات شخصیات